Държавен вестник, бр. 11, 2021 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  11
Чл. 4. (1) Кметът на общината или опре-
делено от него длъжностно лице организира 
и контролира преброяването на безстопан-
ствените кучета на територията на общината.
(2) Преброяването по ал. 1 се извършва от 
представители на общината и организации за 
защита на животните или други юридически 
или физически лица с опит в областта на 
статистиката или ветеринарната медицина 
при спазване на принципа за липса на кон-
фликт на интереси по смисъла на чл. 52 от 
Закона за противодействие на корупцията 
и за отнемане на незаконно придобитото 
имущество. 
(3) В преброяването не се допускат да участ-
ват лица, извършващи кастрация и обработка 
на кучетата по Националната програма на 
територията на съответната община.
(4) Лицата по ал. 2, определени за из-
вършване на преброяването, се обявяват на 
интернет страницата на общината.
Чл. 5. (1) Преброяването се извършва по 
методика, одобрена от кмета на общината, като 
може да се използва примерната методика за 
преброяване на безстопанствените кучета на 
територията на Република Българи съгласно 
Националната програма.
(2) При преброяването се отчита всяко 
куче, намиращо се на обществено място без 
видимо присъствие на собственик.
(3) При преброяването се отчитат прибли-
зителната възраст, пол, видимо здравословно 
състояние и наличието или липсата на видима 
маркировка за извършена кастрация.
Чл. 6. (1) В срок от 20 работни дни след 
приключване на преброяването се съставя 
общ протокол за безстопанствените кучета 
на територията на общината, който включва:
1. използвана методика;
2. име/наименование на лицата, извършили 
преброяването;
3. данни за разпределение на кучетата по 
населени места/квартали;
4. данни за общия брой на кучетата с по-
сочените в чл. 5, ал. 3 характеристики.
(2) Протоколът по ал. 1 се одобрява от кме-
та на общината и се публикува на интернет 
страницата на общината.
(3) До 1 март на годината, следваща пре-
брояването, протоколът по ал. 2 се изпраща в 
съответната областна дирекция по без­опасност 
на храните (ОДБХ), която обобщава данните 
от протоколите на всички общини на терито-
рията на областта и изпраща информацията 
на Българската агенция по безопасност на 
храните (БАБХ) в 3-дневен срок от изгот-
вянето є.
(4) В срок до 30 работни дни от получаване 
на информацията от всички ОДБХ в БАБХ се 
изготвя обобщен доклад, който се публикува 
на интернет страницата на агенцията и се 
изпраща в МЗХГ.
Чл. 7. (1) Преброяването на безстопанстве-
ните кучета се извършва в периода март – юни 
или септември – ноември. 
(2) Преброяването по ал. 1 продължава да 
се извършва веднъж на всеки две години до 
приключване изпълнението на Националната 
програма.
Раздел II
Изпълнение на мерки за овладяване и кон­
трол на популацията на безстопанствените 
кучета чрез масова кастрация
Чл. 8. (1) Кметът на общината или упъл-
номощено от него длъжностно лице в сът­
рудничество с организации за защита на 
животните подготвят и провеждат изпълне-
нието на дейностите по залавяне, кастрация, 
маркиране, ваксинация, обезпаразитяване и 
връщане по места на обработените безсто-
панствени кучета. 
(2) За дейностите по ал. 1 на интернет 
страницата на съответната община се публи-
кува обявление с информация и възможност 
за заявяване на участие в извършването им. 
Чл. 9. (1) Залавянето и връщането по места 
на обработените безстопанствени кучета се 
извършват от екипи или доброволци по начин 
и при условия, които гарантират опазване 
здравето на животните и причиняване на 
минимално страдание.
(2) В екипите по ал. 1 се включват лица, 
които са преминали курс по защита и хуманно 
отношение към животните с издадено удос-
товерение за преминатото обучение.
(3) Всеки екип се ръководи и контролира 
от ветеринарен лекар.
Чл. 10. Всяка община осигурява екип/и за 
залавяне, които координират действията си с 
доброволците по места.
Чл. 11. (1) Залавянето на безстопанствените 
кучета се извършва съгласно:
1. годишен график, одобрен от кмета на 
общината, който включва:
а) районите и местата за залавяне на без-
стопанствените кучета;
б) срок за извършване на залавянето в 
съответния район/място;
в) списък на лицензираните превозни 
средства, използвани за транспортиране на 
заловените кучета;
г) списък на ветеринарномедицински амбу-
латории, в които ще се извършват кастрациите 
и следоперативният престой;
2. процедурен план за залавяне и транспор-
тиране на безстопанствените кучета съгласно 
приложение № 1. 
(2) Залавянето по ал. 1 се извършва и въз 
основа на сигнал, подаден до общината.
Чл. 12. Ветеринарномедицинските дей-
ности по Националната програма и програмите 
по чл. 1, т. 2 включват:
1. кастрация;